Կիրիլ Սաֆոնով

**Կիրիլ Լեոնովիչ Սաֆոնով** (, ), կինոյի և թատրոնի ռուս դերասան։

## Կենսագրություն
Կիրիլ Սաֆոնովը ծնվել է 1973 թվականի հունիսի 21-ին Արևելյան Սիբիրում՝ Կրասնոյարսկի երկրամասի Երմակովսկոե գյուղում։

Դպրոցական տարիներն անցկացրել է Լվովում, ուր նրա ընտանիքը տեղափոխվել էր նախքան նրա յոթ տարին լրանալը։ Մայրը՝ Գալինա Սեմյոնովնան, ռուսաց լեզվի և գրականության ուսուցչուհի է, գրում է բանաստեղծություններ ու արձակ գործեր։ 1980-ական թվականներին եղել է Լվովի պիոներների պալատի տնօրենը, որտեղ Կիրիլը պատանեկան տարիքում հաճախել է տարբեր խմբակների, կարդացել բանաստեղծություններ տարբեր համերգների ընթացքում։ Երբ Կիրիլ Սաֆոնովը եղել է տասներկու տարեկան, նրա ծնողներն ամուսնալուծվել են, ինչից հետո մայրը միայնակ է դաստիարակել երեք երեխաներին՝ Կիրիլին ու նրա երկու ավագ քույրերին։

1990-ական թվականների սկզբին ընտանիքը վերադարձել է Կրասնոյարսկի երկրամաս։ Հետագայում նրա մայրն ու քույրերը տեղափոխվել են Աշկելոն (Իսրայել)։

1993 թվականին Կիրիլ Սաֆոնովն ընդունվել է Կրասնոյարսկի արվեստի պետական ինստիտուտի թատերական ֆակուլտետ, որտեղ մեկ տարի սովորելուց հետո տեղափոխվել է Մոսկվա և ուսումը շարունակել Ռուսաստանի թատերական արվեստի համալսարանում՝ ընդունվելով երկրորդ կուրս։

1997 թվականին Կիրիլ Սաֆոնովը ձախողել է դիպլոմային ներկայացման գլխավոր փորձն ու հեռացվել ինստիտուտի չորրորդ կուրսից (Անդրեյ Գոնչարովի արվեստանոց)։

1997 թվականից մինչև 1999 թվականը Կիրիլ Սաֆոնովը խաղացել է Մոսկվայի Վլադիմիր Մայակովսկու անվան ակադեմիական թատրոնի բեմում, ապա Մոսկվայի Կ. Ստանիսլավսկու անվան դրամատիկական թատրոնում՝ ռեժիսոր Վլադիմիր Միրզոևի խմբում։

1999 թվականից մինչև 2001 թվականը Կիրիլ Սաֆոնովը դերասան Լեոնիդ Կանևսկու հրավերով աշխատել է Իսրայելի «Գեշեր» թատրոնում։ Թել Ավիվ նա մեկնել էր կնոջ ու դստեր հետ։ Այդ ժամանակ արդեն այնտեղ էին բնակվում նրա մայրն ու քույրերն իրենց ընտանիքների հետ։ Երկու ամսվա ընթացքում Կիրիլ Սաֆոնովը սովորել է եբրայերեն, ինչը համարում է իր ամենամեծ ձեռքբերումներից մեկը։

Կիրիլ Սաֆրոնովը նաև գրում է բանաստեղծություններ, երգում է, հետաքրքրվում է գեղանկարչությամբ ու լուսանկարչությամբ, սիրում է ակտիվ հանգիստը։

Դերասանն ունի ինչպես Ռուսաստանի, այնպես էլ Իսրայելի քաղաքացիություն, նկարահանվում է ռուսական ու իսրայելական ֆիլմերում, խաղում թատրոնում։

2016 թվականի հունիսի 26-ին Կիրիլ Սաֆոնովը կատարել է իր դեբյուտը որպես ռեժիսոր. նա Մոսկվայի միջազգային կինոփառատոնի կարճամետրաժ ֆիլմերի մրցույթին է ներկայացրել իր դեբյուտային «Չորրորդը» () ֆիլմը։ Նույն թվականին Կիրիլ Սաֆոնովը «Չորրորդը» կարճամետրաժ ֆիլմի համար «Ոսկե Փյունիկ» կինոփառատոնում արժանացել է Յուրի Գագարինի անվան «Ռուբինե Փյունիկ» Դեբյուտ մրցանակի։

## Անձնական կյանք
* Առաջի կինը՝ Ելենա, ամուսնացած են եղել 1991 թվականից մինչև 2001 թվականը։ Բաժանվելուց հետո պահպանել են ընկերական հարաբերություններ,
** Դուտրս՝ Անաստասիա (ծնվել է 1995 թվականին), ապրում է ԱՄՆ-ում,
* Երկրորդ կինը՝ Ալեքսանդրա Սավելևա, ռուս երգչուհի, «Ֆաբրիկա» խմբի անդամ։ Ամուսնացել են 2010 թվականի ապրիլի 17-ին։

## Արվեստ
### Դերեր թատրոնում
; Մոսկվայի Վլադիմիր Մայակովսկու անվան ակադեմիական թատրոն
* 1997 – «Վանյուշինի երեխաները» (ըստ Սերգեյ Նայդյոնովի համանուն պիեսի, ռեժիսոր՝ Անդրեյ Գոնչարով) — *Կոնստանտին*
* 1998 – «Շան վալս» (ըստ Լեոնիդ Անդրեևի համանուն պիեսի, ռեժիսոր՝ Յուրի Իոֆե) — *Հենրիխ Տիլե*

;Մոսկվայի Կ. Ստանիսլավսկու անվան դրամատիկական թատրոն
* 1998 – «Անսանձի սանձահարումը» (ըստ Շեքսպիրի համանուն պիեսի, ռեժիսոր՝ Վլադիմիր Միրզոև) — *Բապտիստա, հարուստ ազնվական Պադուայից*
* 1999 – «Տասներկուերորդ գիշեր» (ըստ Շեքսպիրի համանուն պիեսի, ռեժիսոր՝ Վլադիմիր Միրզոև) — *Անտոնիո, կապիտան, Սեբաստյանի ընկերը*

;«Գեշեր» թատրոն (Իսրայել)
* 1999-2001 – «Կյոջինյան տուրուդմփոց» (ըստ Կարլո Գոլդոնիի համանուն պիեսի, ռեժիսոր՝ Եվգենի Արյո) — *Տիտո Նանե*
* 1999-2001 – «Վարպետը և Մարգարիտան» (ըստ Միխայիլ Բուլգակովի համանուն վեպի) – *Ղևի Մատթեոս*

;Մոսկվայի «Աստղերի կայսրություն» թատրոն
* 2008 – «Փոստատարը միշտ զանգում է երկու անգամ» (անտրեպրիզա ըստ Ջեյմս Քեյնի համանուն վեպի, ռեժիսոր՝ Ալեքսանդր Մարին) — *Ֆրենկ Չամբերս*

; «Սինտրե» թատերական ընկերություն (Մոսկվա)
* 2011 – «Կապույտ վարդ» (անտրեպրիզա ըստ Թենեսի Ուիլյամսի «Ապակե գազանանոց» պիեսի, ռեժիսոր՝ Ալեքսանդր Մարին) — *Թոմ Վինգֆիլդ, բանաստեղծ, ով ստիպված է աշխատել կոշկի խանութի պահեստում*

; «Սովրեմեննիկ»
* 2015 – «Երկուսը ճոճանակին» (Վիլյամ Գիբսոն, ռեժիսոր՝ Գալինա Վոլչեկ) — *Ջերի Ռայն*

### Ֆիլմագրություն
* 2000 – Փոշի ()
* 2002 – Փրկվածների երեկո (Իսրայել) – *Անջեյ Ռուբինշտեյն*
* 2003 – Թռչունի համար միևնույն է ()
* 2004 –  «Վենուսի» նշանի ներքո
* 2005 – Կիսառուսական պատմություն (Sipur Hatzi-Russi, Իսրայել) – *Ռոման* (գլխավոր դեր)
* 2006 – Վատ աղջիկներ (Yeladot Ra’ot, Իսրայել)
* 2007 – Վերայի ճգնաժամ – *Անտոն* (գլխավոր դեր)
* 2007 – Ապոկալիպիսի կոդ
* 2007 – Շնորհակալություն սիրո համար () – *Լյոնյա, Լարայի ընկերը*
* 2007 – Տատյանայի օր () – *Սերգեյ Նիկիֆորով* (գլխավոր դեր)
* 2008 – Երկուսն անձրևի տակ () – *Օլեգ* (գլխավոր դեր)
* 2008 – Իմ աշնանային բլյուզը () – *Մաքսիմ* (գլխավոր դեր)
* 2009 – Եվս մեկ հնարավորություն (Ռուսաստան, Ուկրաինա) – *Նիկոլայ Չերկասով* (գլխավոր դեր)
* 2009 – Ժուրով (ֆիլմ 1) – *Լեոնիդ Պիլաև*
* 2009 – Աևձի անկյուն () – *Դմիտրի Զորին* (գլխավոր դեր)
* 2009 – Հրաշք () – *Դենիս Սոտնիկով* (գլխավոր դեր)
* 2009 – Լաբիրինթոսի կանոնը () – *Անդրեյ* (գլխավոր դեր)
* 2009 – Թիկնապահը-3 () – *Բորիս Արկադևիչ Ռյումին* (գլխավոր դեր)
* 2009 – Թոշակառու գնդապետի մասնավոր խուզարկությունը () – *Գլեբ Զախարովիչ*
* 2010 – Ստվերի հետապնդումը () – *փոխգնդապետ Սերգեյ Սոբոլև* (գլխավոր դեր)
* 2010 – Ռազմական հետախուզություն։ Արևմտյան ճակատ () – *խորհրդային գործակալ «Կազիմիր» (ֆիլմ 4. «Կազիմիր»)*
* 2011 – Միջազգային ավիաուղիների օդաչու – *Նիկոլայ Մեչնիկով* (գլխավոր դեր)
* 2011 – Бабло – *Գրիգորի*
* 2011 – Հատուցում – *Արտյոմ Ստոլյարենկո*
* 2011 – Պայմանագրի պայմանները () – *Օլեգ Արխիպով* (գլխավոր դեր)
* 2011 – Ճակատագրով պաշտպանվածները – *Գեորգի Պավլովիչ Տոլլեր*
* 2011 – Երջանիկ կյանքի կարճ դասընթաց – *Պյոտր Ալեքսեևիչ Շիրոկով* (գլխավոր դեր)
* 2012 – Վերադարձ – *Անդրեյ Տոմիլին* (գլխավոր դեր)
* 2012 – Թող չվերջանա սերը
* 2012 – Անտառում կորածները – *Վլադիմիր Կրասով* (գլխավոր դեր)
* 2012 – Քավություն – *Ռուսլան* (գլխավոր դեր)
* 2012 – Պատահական ծանոթներ – *Ալեքսանդր* (գլխավոր դեր)
* 2013 – Պայմանագրի պայմանները-2 – *Օլեգ Արխիպով* (գլխավոր դեր)
* 2013 – Վատ արյուն () – *Ֆեոդոր Ալեքսեևիչ Կոստոմարով, Իվանի կրտսեր եղբայրը*
* 2014 – Լավ ձեռքեր – *Սերգեյ Վլադիմիրովիչ Ռուժնիկով* (գլխավոր դեր)
* 2014 – Կատակաբանի ժպիտը – *Կիրիլ Կրուչինին* (գլխավոր դեր)
* 2014 – Նոր կին () – *Գոշա*
* 2015 – Սիրահարված կանայք () – *Մարկ* (գլխավոր դեր)
* 2015 – Эти глаза напротив – *Անատոլի Դմիտրիևիչ Զարուբին* (գլխավոր դեր)
* 2016 – Ամուսնական պայմանագիր-2 (գլխավոր դեր)
* 2017 – Պատժապարտ () – *Իգնատ Բելով* (գլխավոր դեր)
* 2018 – Նախարարություն

### Վոկալ
#### Ալբոմ
;«Сны Гулливера» (Թել Ավիվ, 2006 թվական) 
# «Неудачная» (երաժշտությունը և տեքստը՝ Կիրիլ Սաֆոնովի)
# «Волк и Красная Шапочка» (երաժշտությունը և տեքստը՝ Կիրիլ Սաֆոնովի)
# «Грустная песня» (երաժշտությունը՝ Կիրիլ Սաֆոնովի, տեքստի հեղինակ՝ Միխեյ)
# «Солдатский вальс» (երաժշտությունը և տեքստը՝ Կիրիլ Սաֆոնովի)
# «Деревенский бумер» (երաժշտությունը՝ Կիրիլ Սաֆոնովի, տեքստի հեղինակ՝ Միխեյ)
# «Танго» (երաժշտությունը և տեքստը՝ Կիրիլ Սաֆոնովի)
# «Пуля» (երաժշտությունը և տեքստը՝ Կիրիլ Սաֆոնովի)
# «Фсё мима» (երաժշտությունը և տեքստը՝ Կիրիլ Սաֆոնովի)
# «Вперёд в прошлое» (երաժշտությունը և տեքստը՝ Կիրիլ Սաֆոնովի)
# «Фишка» (երաժշտությունը և տեքստը՝ Կիրիլ Սաֆոնովի)
# «Моя» (երաժշտությունը և տեքստը՝ Կիրիլ Սաֆոնովի)
# «Первая кровь» (երաժշտությունը և տեքստը՝ Կիրիլ Սաֆոնովի)
# «Планета обезьян» (երաժշտությունը և տեքստը՝ Կիրիլ Սաֆոնովի)
# «Стюардесса» (երաժշտությունը և տեքստը՝ Կիրիլ Սաֆոնովի)
# «Татары» (երաժշտությունը և տեքստը՝ Կիրիլ Սաֆոնովի)
# «Пампассы» (երաժշտությունը և տեքստը՝ Կիրիլ Սաֆոնովի)
# «Триблатныхнах» (երաժշտությունը և տեքստը՝ Կիրիլ Սաֆոնովի)
# «Джига» (երաժշտությունը և տեքստը՝ Կիրիլ Սաֆոնովի)

#### Սաունդթրեք
* «Две любви» (զուգերգ Աննա Սնատկինայի հետ), «Տատյանայի օր» (2008 թվական) սերիալի սաունդթրեք, երաժշտությունը՝ Օ. Վոլյանդոյի, տեքստը՝ Յու. Ստարոստինի

### Մասնակցություն շոուներին
* 2007 – Ո՞վ է ուզում դառնալ միլիոնատեր
* 2007 – Հրավիրում է Բորիս Նոտկինը
* 2007 – Ոսկե գրամոֆոն
* 2008 – Տատյանայի օր։ Սիրո խոստովանություն ()
* 2008 – Ոսկե փոշի ()
* 2008 – Թող խոսեն ()
* 2008 – Ռինգի թագավոր-2
* 2010 – Кулинарный поединок
* 2010 – Այսօր առավոտյան НТВ-ով ()

### Հնչյունավորում
Կիրիլ Սաֆոնովը հնչյունավորել է ավելի քան հազար ֆիլմ (voiceover), համագործակցել է իսրայելական հեռուստատեսության ռուսալեզու ալիքների, Hallmark հեռուստաալիքի ու Warner Brothers ընկերության հետ։

## Ծանոթագրություններ

## Արտաքին հղումներ
* Կիրիլ Սաֆոնովի պաշտոնական կայքը // safonov.tv

Կատեգորիա:Բանաստեղծներ այբբենական կարգով
Կատեգորիա:Ռուս բանաստեղծներ
Կատեգորիա:Ռուս դերասաններ
Կատեգորիա:Ռուս երգիչներ
Կատեգորիա:Ռուս կոմպոզիտորներ